Váš osobný kuchár už viac ako 13 rokov
Váš osobný kuchár už viac ako 13 rokov
Avokádo-grapefruit-losos. Odvážne a svieže spojenie, ktoré v kombinácii s listovým šalátom vytvára plnohodnotné jedlo vhodné ako teplý aj studený chod. Rýchla, jednoduchá, no samozrejme aj chutná a zdravá večera.
Na 2 porcie
Lososa osolíme, ochutíme korením, tymiánom a opečieme na rozpálenom oleji po 3 minúty z každej strany, najprv zo strany kože. Keď je upečený, odstránime kožu, ktorá by sa mala dať ľahko stiahnuť. Grapefruit obrežeme od šupky až na dužinu a po mesiačikoch vyrežeme z celku do misy. Avokádo prerežeme pozdĺžne až na kôstku. Obe polky uchopíme do rúk a otočíme. Stiahneme šupku a odstránime kôstku a pokrájame na menšie kúsky. Primiešame listový šalát, citrónovú šťavu a olej z opečeného lososa. Šalát preložíme na tanier a na vrch položíme kúsky lososa jemne stlačeného tak, aby sa začali oddeľovať jednotlivé mäsité segmenty. Dosolíme a dokoreníme.